Z A P I S N I K

Sa sjednice Općinskog vijeća općine Jarmina održane 02. veljače 2016. godine u 19,oo sati u prostorijama općine Jarmina.

      NAZOČNI:                                                                   ODSUTNI:

1. MARIO  ROŽIĆ                                             1.  STEVO  CULEJ
2. VLADIMIR  KLARIĆ                                   2.  MARIO  MATIĆ                             

3. DRAGUTIN  CULI                                        3. MARIO  CAFUTA               
4. STJEPAN BENČIĆ 
5. JOSIP  HANŽEK

6. MARKO  MLINAR

7. STJEPAN  DADIĆ

8. TATJANA  PETROVEČKI                                        
Predsjednik Općinskog vijeća Mario Rožić, pozdravivši nazočne vijećnike, utvrdio da postoji kvorum, a za  sjednicu predlaže:  

D N E V N I     R E D
1. Usvajanje zapisnika sa prethodne sjednice

2. Aktualni sat
2/1 Plana prijema u JUO Općine Jarmina za 2016. godinu

2/2 Prijedlog Programa javnih radova za 2016. godinu

2/3 Plan prijema na stručno osposobljavanje za 2016. godinu

2/4 Izvješće o imenovanju pročelnika/ce u Jedinstveni upravni odjel Općine Jarmina

3. Prijedlog Odluke o sufinanciranju dijela troškova smještaja djece iz Jarmine u dječjim vrtićima izvan sjedišta Općine Jarmina za 2016. godinu

4. Prijedlog Odluke o dodijeli stipendija za studente u akademskoj 2015/2016. godini

5. Prijedlog Odluke o postupku rekonstrukcije javne rasvjete za Općinu Jarmina

6. Prijedlog Odluke i usvajanju Analize stanja sustava civilne zaštite na području Općine Jarmina u 2015. godini.

7.   Prijedlog Odluke i usvajanje Smjernica za organizaciju i razvoj sustava civilne zaštite na

      području Općine Jarmina za razdoblje 2016.-2019. godine,

8.   Razno ! 

     
Glasovanjem nazočnih vijećnika dnevni red je jednoglasno prihvaćen.

Točka 1.
1/1

Zapisnik sa prethodne sjednice Općinskog vijeća od 18. prosinca 2015. godine, uz primjedbu i nadopunu u točki 2/1 na kraju izlaganje Općinskog načelnika u svezi izmjena – rebalansa proračuna za 2015. godinu, te u točki 2/2 usvajanje Odluke o rebalansu proračuna za 2015. godinu, te je jednoglasno usvojen.  

Točka 2.

2/0
Načelnik A. Draganić je obrazložio da je sukladno odluci ovog vijeća te nakon upozorenja svih dužnika po komunalnoj naknadi koji se nisu odazvali na upozorenje pokrenute prisilne naplate putem ovrha.

Također je izvijestio nazočne vijećnike da će se u Općinski proračun izvršiti uplata od strane Hrvatskog telekoma naknada za korištenje instalacija koje telekomunikacijski operateri, te se očekuje uplata oko 150.000,oo kuna za ovu godinu a u narednim godinama od naknade svake godine uprihodovati  u proračun oko 40.000,oo kuna.

Osvrnuo se na proslavu i obilježavanje 50 godina misništva vl. Ivana Varošćića 31.01.2016.g. koja je protekla u svečanoj atmosferi a Općina Jarmina je sudjelovala sa troškovima u iznosu od cca. 1.700,oo kuna.

2/0
Načelnik A. Draganić se posebno iznio problem javnog pogovora i negativnih komentara u vodstvima udruga u svezi dosadašnje prakse prisutnosti općinskih vijećnika i načelnika na njihovim komercijalnim zabavama kojom prilikom oni osiguravaju besplatne ulaznice ili pozivnice, te predložio da se nadalje prekine sa prihvaćanjem besplatnih pozivnica ili ulaznica a svi zaiteresirani vijećnici sa članovima obitelji da ubuduće plaćaju takove ulaznice kao i svi drugi gosti. Nakon provedene kratke rasprave nekolicine vijećnika jednoglasno je donesen Zaključak: Da će svim udrugama koje organiziraju komercijalne zabave (ZKZ „KAJ“, KUD“Zvonko Ban“, LD“Borinci“ i dr.) uputiti dopis kojim će ih se obavijestiti da će ubuduće Općinski načelnik kao i vijećnici Općinskog vijeća na takovim zabavama prisustvovati kao i svi drugi gosti uz plaćanje ulaznica.       

2/1
D. Culi je obrazložio donesen Plan prijema u službu u Jedinstveni upravni odjel Općine Jarmina za 2016. godini naglasivši da se isti donosi u roku od mjesec dana od dana donošenja Proračuna, što je Općinski načelnik i učinio, a sam sadržaj je u opisu prema zatečenom stanju i potrebama u JUO općine za 2016. godinu. Na Plan nije bilo primjedbi te je jednoglasno prihvaćen.
2/2

A. Draganić je obrazložio prijedlog programa javnih radova za 2016. godinu te istaknuo da je isti na razini od prošle godine, te da će se nadalje zalagati da se kroz program zaposle osobe za koje u 100 % iznosu troškove snosi HZZ, a broj i vrijeme će se odrediti kroz odobrenje HZZ-a.

Nakon krače rasprave Plan programa javnih radova za 2016. godinu je jednoglasno usvojen.     
2/3
A. Draganić je obrazložio prijedlog Plana prijema na stručno osposobljavanje u 2016. godini. Kroz raspravu vijećnika predložene su izmjene u članku 1. a koje se odnose na broj osoba te se predlaže da se planira primiti 3 osobe od kojih bi jedna bila VSS ili VŠS stručne spreme pravnog smjera te 2 osobe SSS spreme IV stupnja ekonomske struke. Prijedlog je prihvaćen te je jednoglasno usvojen uz izmjene u točki 1. Plan prijema na stručno osposobljavanje za rad bez zasnivanja radnog odnosa za 2016. godini.   

2/4

Načelnik A. Draganić kao predsjednik povjerenstva je izvijestio nazočne o provedenom cjelokupnom postupku javnog natječaja za imenovanje pročelnika u Jedinstvenom upravnom odjelu Općine Jarmina te istaknuo da je natječaj proveden prema zakonskim odredbama, a sve je vidljivo kroz Izvješće o provedenom postupku te predlaže  da se iako nije u nadležnosti Općinskog vijeća u predloženom obliku i prihvati te će se Rješenjem o imenovanju za pročelnika imenovati gđa. Andrea  Klarić iz Vinkovaca. Nakon kraće rasprave Izvješće o provedenom postupku po raspisanom javnom natječaju za imenovanje pročelnika u Jedinstveni upravni odjel Općine Jarmina je jednoglasno prihvaćeno.
Točka 3.

3/1
Načelnik A. Draganić je obrazložio prijedlog odluke o sufinanciranju dijela troškova smještaja djece iz Jarmina u dječjim vrtićima izvan sjedišta općine, te istaknuo da su iznosi troškova po djetetu na razini prošle godine (400 kn dječji vrtić i 850 kn jaslice) ali da je u tijeku javni poziv svim roditeljima za dostavu potrebne dokumentacije te ukoliko bude velik broj prijavljenih visina će se snižavati ako cjelokupni iznos premašuje planirana sredstva. Nakon kratke rasprave Odluka o sufinanciranju dijela troškova smještaja djece iz Jarmine u dječjim vrtićima izvan sjedišta općine je jednoglasno donijeta.   

Točka 4.

4/1
Tatjana Lusavec , predsjednica Odbora za socijalnu skrb obrazložila je provedbu javnog natječaja za dodjelu stipendija za studente akademske godine 2015./2016. Istaknula je da je natječaj proveden sukladno propisanim kriterijima iz naše Odluke od 18.12.2015. godine na koji je pristiglo 16 prijava a od toga je jedna prijava bila nepotpuna te nije bila u razmatranju, a nakon pregleda i zbrajanja bodova predložena je rang lista te predlaže da se stipendije dodijele: kao najboljem studentu Marti Varga, za prvu godinu studija Josipi Miković, a za drugu i više godine Stjepanu Škof, Marku Mikulec, Josipi Delaš i Domagoju Priščan. Nakon rasprave vijećnika V.Klarić, D. Culi, S. Benčić i načelnika A.Draganić a posebno u dijelu da se uz rang listu napiše i izvješće jednoglasno je donijeta Odluka o dodjeli stipendija studentima za akademsku 2015/2016. godinu u predloženom prema rang listi.

Nezadovoljan raspravom u svezi izvješća po rang listi Stjepan Dadić je demonstrativno napustio sjednicu Općinskog vijeća prije izglasavanja po ovoj točki.          
Točka 5.
5/1

Načelnik A. Draganić je obrazložio prijedlog Odluke o pokretanju postupka rekonstrukcije javne rasvjete u Općini Jarmina, pritom je istaknuo da je u siječnju mjesecu održana prezentacija načina rekonstrukcije i način financiranja kojoj su nazočili i većina vijećnika te da za ovaj projekt se ne treba izdvojiti sredstva iz proračuna jer je dokumentacija već napravljena kroz pilot projekt a izvođenje radova bi kroz uvjet natječaja trebali financirati ponuđaći. Nakon kraće rasprave S. Benčića i J. Hanžek i pojašnjenja da se rekonstrukcija odnosi na sve ulice u Jarmini i sva rasvjetna tijela biti će LED rasvjetna, jednoglasno je donijeta Odluka o pokretanju postupka rekonstrukcije javne rasvjeta u Općini Jarmina.   
Točka 6.

6/1

D. Culi je obrazložio prijedlog Odluke o usvajanju analiza stanja sustava civilne zaštite na području općine u 2015. godini i Analizu stanja istaknuvši da je to zakonska regulativa iz Zakona o sustavu civilne zaštite te da je u Općini Jarmina u potpunosti organizirana civilna zaštita na svim razinama od zapovjednog Stožera do izvršavanja zadaća, ujedno predložio da se ista i prihvati u predloženom obliku. Bez rasprave je jednoglasno donijeta Odluka o usvajanju analiza stanja sustava civilne zaštite na području Općine Jarmina za 2015. Godinu, kao i Analiza stanja u 2015. godini.  
Točka 7.

7/1
D. Culi je obrazložio prijedlog Odluke o usvajanju smjernica za organizaciju i razvoj sustava civilne zaštite na području Općine Jarmina za razdoblje 2016. – 2019. godine  i Smjernice za organizaciju i razvoj sustava civilne zaštite. Pojasnio je kao zakonsku regulativu iz Zakona o sustavu civilne zaštite te da je u Općini Jarmina u potpunosti organizirana civilna zaštita na svim razinama od zapovjednog Stožera do izvršavanja zadaća, ujedno predložio da se ista i prihvati u predloženom obliku. Bez rasprave je jednoglasno donijeta Odluka o smjernicama za organizaciju i razvoj civilne zaštite na području Općine Jarmina za razdoblje 2016.- 2019. godine, kao i Smjernice za organizaciju i razvoj sustava civilne zaštite za razdoblje 2016.- 2019. godine.  

Točka 8.
8/1

Predsjednik M. Rožić je pročitao Izjavu vijećnika Steve Culeja o odricanju od vijećničke naknade sukladno Zakonu o sprečavanju sukoba interesa,jer isti ne smije primati kao državni dužnosnik – saborski zastupnik.

8/2

S.Benčić je postavio upit o nefunkcioniranju solarne elektrane, na što je načelnik A. Draganić dao obrazloženje da je problem o davanju odobrenja Hrvatske elektroprivrede jer bez Ugovora je ne žele priključiti na javnu mrežu.

8/3

D. Culi je postavio upit o nekvalitetnom funkcioniranju telefonske komunikacije unutar fiksne telefonije, te da je u prostorijama općine nekoliko tel. linija i uređaja koji baš i ne funkcioniraju prema dosegnutim tehnološkim vrijednostima te još jednom potaknuo nabavku mobilnog. službenog telefona za Općinskog načelnika koji je neophodan.

 A. Draganić se suglasio da fiksna telefonija u zgradi iako postoje moderni uređaju ne funkcionira na zadovoljavajući način uz obrazloženje da se stanje pokušava urediti sa operaterom Hrvatskim telekomom već duže vrijeme ali to ne uspijeva te će se ponovno zauzeti za normalno funkcioniranje a po potrebi zatražiti promjenu operatera ako je isto moguće.    
                                                                                       Predsjednik Općinskog vijeća:
                                                                                                      Mario  Rožić      
